Seiclon Ditwah

Seiclon trofannol yng Nghefnfor India yw Seiclon Ditwah a ddatblygodd ger arfordir dwyreiniol Sri Lanca yn niwedd Tachwedd 2025. Hwn ydy'r trydydd seiclon i ffurfio ym Mae Bengal yn sgil tymor monsŵn Hydref-Tachwedd 2025, a'r 14eg dirwasgiad trofannol a'r bedwaredd storm seiclonig i ffurfio yn nhymor seiclon Gogledd Cefnfor India yn 2025.

Dygwyd glawogydd trymion i Sri Lanca wrth i'r seiclon amgylchynu arfordir deheuol yr ynys, gan achosi llifogydd a thirlithriadau. Bu farw o leiaf 56 o bobl. "Ninety dead in Indonesia floods as cyclone displaces thousands in Sri Lanka", BBC (28 Tachwedd 2025).

Mae disgwyl i'r seiclon daro tir India, ger dinas Puducherry, ar 30 Tachwedd. Cyhoeddodd Adran Feteorolegol India rybuddion o lawogydd trymion a stormydd o fellt a tharanau ar gyfer taleithiau Tamil Nadu, Andhra Pradesh, a Kerala. "Cyclone Ditwah: What The Name Means And When It Will Make Landfall", NDTV (28 Tachwedd 2025).

Digwyddodd y seiclon ar yr un pryd â llifogydd difethol yn Indonesia, Maleisia, a Gwlad Tai.

 Cyfeiriadau 

Categori:2025 yn India
Categori:2025 yn Sri Lanca
Ditwah
Categori:Trychinebau'r 21ain ganrif yn Sri Lanca
Categori:Trychinebau naturiol y 2020au
Categori:Trychinebau naturiol yn Sri Lanca